
	[image: ]
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)   9401 444, факс: (+359 2) 9401 595 




РЕШЕНИЕ 
№ РС-132-22-124
 
		Днес, на 19.12.2022 г., Комисията за противодействие на корупцията и за отнемане на незаконно придобитото имущество /КПКОНПИ/, в състав:
	   
		Заместник-председател: Антон Славчев
Член: Антоанета Георгиева – Цонкова
Член: Пламен Йоцов
	
У С Т А Н О В И :

Производството е по реда на чл. 71, ал. 1, пр. 1 от Закона за противодействие на корупцията и за отнемане на незаконно придобитото имущество (ЗПКОНПИ) и е образувано въз основа на Решение за образуване на производство за конфликт на интереси № КИ-137 от 24.08.2021 г. на КПКОНПИ по сигнал с вх. № ЦУ01/С-132/04.02.2022 г., с приобщени към него сигнал с вх. № ЦУ01/С-356/12.04.2022 г.,  сигнал с вх. № ЦУ01/С-654/10.08.2022 г. и сигнал с вх.№ ЦУ01/9812/19.09.2022 г.
Производството е образувано срещу Наско *** Михов – Изпълнителен директор на „***“ ЕАД и Александър *** Николов – заместник-изпълнителен директор на „***“ ЕАД, ЕИК ***.
В сигнала се съдържат твърдения за това, че Наско Михов и Александър Николов са налагали и протектирали фирми, без опит и професионална история, но приближени до тях двамата, в качеството им на доставчици на оборудване и изпълнители на услуги по схемата „ин-хаус“. Така през 2019 г., няколко месеца след назначаването на Наско Михов за изпълнителен директор на „***“ ЕАД, от негов доверен човек бива учредена фирмата „***“ ООД, която скоро след това става доставчик по договор с „***“ ЕАД, а през 2020 г. извършва доставки и на дъщерното дружество на „***“ ЕАД – „***“ ООД. Твърди се, че „***“ ЕАД извършва целенасочено възлагане на обществени поръчки на „***“ ООД без обявяване на тръжни процедури, при използване изключенията по ЗОП, с цел голяма част от възложените обеми да бъдат превъзложени от „***“ ООД на „***“ ЕООД. Под давление на двамата изпълнителни директори е бил подписан и Договор №208000030/02.11.2020 г. между „***“ ЕАД и „***“ ООД, на стойност над 12 млн лева, който е с подправено съдържание. Отделно от това се твърди, че през 2021 г. са налице и директно сключени договори между „***“ ЕАД и „***“ ООД на обща стойност над 2 милиона лева, както и че е налице основателно съмнение за вероятно облагодетелстване на Наско Михов и Александър Николов от печалбата на „***“ ООД. Аналогични съмнения се пораждат и относно дейността на други фирми – „***“ ЕООД, „***“ ЕООД, „***“ ООД и „***“ АД, при които също се наблюдава подозрително спечелване на обществени поръчки и подписване на договори при наглед законно проведени тръжни процедури. 
Твърди се още, че Наско Михов и Александър Николов са оказвали натиск и принуда върху служители на АЕЦ „***“, като неправомерно са им разпоредили да извършат незаконосъобразно плащане на стойност над 5 млн. лева по договор, без плащането да е било окомплектовано с всички необходими документи, какъвто например е протокол от Специализиран технически съвет (СТС). За да избегнат неблагоприятните последици, свързани с това нарушение,  Михов и Николов са принудили служители да изготвят и подпишат, в разрез с вътрешните правила на АЕЦ, нужния документ – протокол от СТС № УИН.ПТС.123/ 20.12.2019 г., месеци след датата, която стои на документа. 
Отделно от горното, Изпълнителният директор на „***“ ЕАД Наско Михов самоволно и без решение на Съвета на директорите е сключил договор за адвокатски услуги срещу възнаграждение с външен адвокат, което при наличието на назначени по трудов договор юристи в предприятието води до съмнения, че целта е облагодетелстване на избрания адвокат, както и на самия Михов – подписал договора и платил сумите от името на „***“ ЕАД. През последните две година незаконосъобразно са спирани редица отговорни проекти, предмет на обществени поръчки, предвидени за срочно изпълнение и важни за безопасността на работа на атомната централа, което буди съмнения, че това се прави за да не се стигне до подписване на договори с фирми, които не са близки до Михов и Николов. 
Kъм сигнала са приложени: Рамков договор № 22003/11.03.2020 г. (безсрочен), сключен между „***“ ООД, като възложител и „***“ ЕООД, като изпълнител, за доставка на оборудване за системи за сигурност, включително алармени системи, видеонаблюдение, пожароизвестяване и пожарогасене, контрол на достъпа, системи за периметрова охрана, комуникационни системи, интегрирани системи за сигурност и системи за централизирана охрана и анекси към същия: №1/12.03.2020 г.,  №2/20.04.2020 г., №3/20.04.2020 г., №4/20.05.2020 г.; Договор за проектиране и доставка от 21.12.2020 г., сключен между „***“ ООД, като възложител и „***“ ЕООД, като изпълнител; договори между „***“ ЕАД и „***“ ООД, обобщена справка на възложени обеми от „***“ ЕАД на „***“ ООД, и за превъзложени от „***“ ООД на „***“ ЕООД
Във връзка с твърденията в сигнала Комисията е изискала и получила от изпълнителния директор на „Български енергиен холдинг“ ЕАД (БЕХ)  с писмо, вх. № ЦУ01-1973#3/11.03.2022 на КПКОНПИ: Решения на „Български енергиен холдинг“ ЕАД, в качеството му на едноличен собственик на капитала на „***“ ЕАД, ЕИК ***, за избора на членовете на Съвета на директорите (СД) на „***“ (АЕЦ) ЕАД, мандати 2016-2021 г. и 2021-2026 г.- препис-извлечение от Протокол №67-2018/20.11.2018 г. за избора на Наско Михов за член на Съвета на директорите на „***“ ЕАД, договори за възлагане на управлението с членовете на СД на АЕЦ, в частност №РД-ЛС-АЕЦ-39/27.11.2018 г., №РД-ЛС-АЕЦ-40/27.11.2018 г., №РД-ЛС-АЕЦ-41/03.06.2021 г. и №РД-ЛС-АЕЦ-46/03.06.2021 г. – за Наско Михов и №РД-ЛС-АЕЦ-42/03.06.2021 г. – за Александър Николов, одобрен актуален Устав на еднолично акционерно дружество „***“ ЕАД, както и копия от договори, сключени от „***“ ЕАД с „***“ ООД – 15 броя и с „***“ ЕООД – 1 брой, в периода 2019-2022 г., на основание чл.20, ал.2, т.15 и т.19 от Устава на „***“ ЕАД и изпратени в БЕХ.
От изпълнителния директор на „***“ ЕАД са изискани и с писмо с вх.№ ЦУ01-1973#3/11.03.2022 г. на КПКОНПИ са получени сключени от  „***“ ЕАД с дружеството „***“ ООД договори в периода 2019-2021 г. – 2 броя класьори, съдържащи 22 броя договори; сключените договори и търговски поръчки (съгласно т.3.2.3 от Инструкция по качество) с дружеството „***“ ЕООД в периода 2019-2022 г. – 1 класьор, съдържащ 5 броя договори и 10 броя търговски поръчки, както и извлечение от „Инструкция по качеството. Сключване и управление на договори в „***“ ЕАД“ (Инструкция/та). Във връзка с изискани договори, сключени  между „***“ ООД и „***“ ЕООД, в писмото се заявява, че „***“ ЕАД не разполага с информация за сключени такива договори. 
При извършена проверка в Регистъра на сигналите на КПКОНПИ се установи, че в Комисията са постъпили сигнали срещу Наско Михов и Александър Николов, в качеството им съответно на изпълнителен директор и заместник-изпълнителен директор на „***“ ЕАД, както следва: 
- срещу Александър Николов – заместник-изпълнител директор на „***“ ЕАД с вх. № ЦУ01/С-677/11.08.2021 г., по който е образувано производство за конфликт на интереси с Решение № КИ-137 от 24.08.2021 г. Сигналът съдържа твърдения, относно участието на Александър Николов като заместник-изпълнителен директор на „***“ ЕАД и в СИФ към същото дружество. Като председател на СИФ Николов участва и подписва темите, които предстои да се разглеждат в Съвета на директорите, след което ги гласува и на заседанията на Съвета на директорите на АЕЦ. Производството по сигнал с вх. № ЦУ01/С-677/11.08.2021 г. е приключило с постановяване на Решение № РС-677-21-090 от 17.11.2021 г. на КПКОНПИ, с което не е установен конфликт на интереси по отношение на Александър *** Николов и същото е влязло в сила на 27.12.2021г. От производството по сигнал с вх. № ЦУ01/С-677/11.08.2021 г. на КПКОНПИ към настоящата преписка е приобщен полученият от изпълнителния директор на „***“ ЕАД като доказателство Трудов договор № 38/05.03.2019 г. за назначаване на Александър Николов за заместник-изпълнителен директор на „***“ ЕАД;
- срещу Наско *** Михов – изпълнителен директор на „***“ ЕАД и Александър *** Николов – член на Съвета на директорите на „***“ ЕАД, сигнал с вх. № ЦУ01/С-1001/30.11.2021 година, по който е образувано производство за конфликт на интереси с Решение за образуване на производство за конфликт на интереси № КИ-208 от 15.12.2021 г. на КПКОНПИ. В сигнала се съдържат твърдения за това, че използвайки политическата нестабилност в страната Наско Михов и Александър Николов манипулират обществените поръчки на АЕЦ „К.“ за да доведат близки до тях фирми до изгодни договори. Двамата директори, вместо компетентни и с необходимия опит служители на централата, са назначили на високоплатени позиции неподходящи и неподготвени хора, но за това пък близки до тях, с високи заплати. Сочат се нарушения, свързани с обществените поръчки и продажбата на електрическа енергия, както и за оказване на натиск върху отделни служители за извършване на неправомерни действия. Производството по сигнал с вх. № ЦУ01/С-1001/30.11.2022 г. е приключило с постановяване на Решение № РС-1001-21-054 от 20.07.2022 г. на КПКОНПИ, с което не е установен конфликт на интереси по отношение на Наско *** Михов и Александър *** Николов и същото е влязло в сила на 15.08.2022 г. Комисията приема, че идентични на посочените твърдения се съдържат и в сигнал с вх. № ЦУ01/С-132/04.02.2022 година, но поради това, че вече се е произнесла по тях с влязло в сила  Решение № РС-1001-21-054 от 20.07.2022 г., няма да се произнася повторно в тази му част.
- срещу Наско *** Михов – изпълнителен по директор на „***“ ЕАД, сигнал  с вх. № ЦУ01/С-129/03.02.2022 година, по който е образувано производство за конфликт на интереси с Решение № КИ-051 от 16.02.2022 г. на КПКОНПИ. В сигнала се съдържат твърдения за това, че въпреки че „***“ ЕАД разполага с юристи с всички права по закон за процесуално представителство пред съдилищата в страната, изпълнителният директор Наско Михов е сключил договор за адвокатски услуги с външен адвокат. Производството по сигнал с вх. № ЦУ01/С-129/03.02.2022 г. е приключило с постановяване на Решение № РС-129-22-057 от 27.07.2022 г. на КПКОНПИ, с което не е установен конфликт на интереси по отношение на Наско *** Михов и същото е влязло в сила на 12.08.2022 г. По отношение на твърденията в сигнал с вх. ЦУ01/С-132/04.02.2022 г. за това, че  Наско Михов самоволно и без решение на Съвета на директорите е сключил договор за адвокатски услуги срещу възнаграждение с външен адвокат, което при наличието на назначени по трудов договор юристи в предприятието води до съмнения, че целта е облагодетелстване на избрания адвокат, както и на самия Михов, Комисията приема, че същите са идентични с твърденията в сигнал с вх. № ЦУ01/С-129/03.02.2022 година, по който Комсията е постановила Решение № РС-129-22-057 от 27.07.2022 г., влязло в сила на 12.08.2022 г., поради което няма да се произнася повторно в тази му част.

Комисията служебно е извършила справки в регистър НБД „Население“, в Търговски регистър и регистър на юридическите лица с нестопанска цел (ТРРЮЛНЦ), на електронните страници на „Български енергиен холдинг“ ЕАД (БЕХ) и на „***“ ЕАД, както и на Комисия за защита на конкуренцията.

След като обсъди събраните в хода на административното производство доказателства, комисията установи следното от фактическа страна:

Сигналът е подаден от физическо лице, с посочени три имена, ЕГН, телефон и е подписан.
Видно от представен по преписката Протокол №67-2018/20.11.2018 г. от заседание на Съвета за директорите на „Български енергиен холдинг“ ЕАД, Наско Михов е избран за член на Съвета на директорите на „***“ ЕАД, което обстоятелство е вписано в ТРРЮЛНЦ на 27.11.2018 г. От неприсъствен Протокол №21-2021/19.04.2021 г. от заседание на Съвета на директорите на „Български енергиен холдинг“ ЕАД, проведено на 19.04.2021 г. се установи, че Наско Михов е избран повторно за член на Съвета на директорите, като представител на държавата, вписано в ТРРЮЛНЦ на 23.04.2021 г. Михов е сключил с „***“ ЕАД договор №РД-ЛС-АЕЦ-41/03.06.2021 г. за възлагане на управлението на неизпълнителен член на Съвета на директорите на еднолично акционерно дружество с едностепенна система на управление, като за АЕЦ договорът е подписан от изпълнителния директор на БЕХ ЕАД – едноличен собственик на капитала на „***“ ЕАД. С договор №РД-ЛС-АЕЦ-46/03.06.2021 г. за възлагане управлението на изпълнителен член на Съвета на директорите на еднолично акционерно дружество с едностепенна система на управление, на Наско Михов е възложено управлението и представителството на „***“ ЕАД пред трети лица, като за „***“ ЕАД договорът е подписан от Председателя на Съвета на директорите. 
Със същия неприсъствен Протокол №21-2021/19.04.2021 г. от заседание на Съвета на директорите на „Български енергиен холдинг“ ЕАД, Александър *** Николов е избран за член на Съвета на директорите на „***“ ЕАД, като представител на държавата, което обстоятелство е вписано в ТРРЮЛНЦ на 23.04.2021 г. 
На 05.03.2019 г. между „***“ ЕАД, представлявано от изпълнителния директор Наско Михов и Александър Николов е сключен Трудов договор № 38, по силата на който Николов заема длъжността заместник-изпълнителен директор на дружеството.
С решение по т.3.1 от Протокол №61-2022/23.08.2022 г. на Съвета на директорите на „Български енергиен холдинг“ ЕАД Наско *** Михов и Александър *** Николов са освободени като членове на Съвета на директорите на „***“ ЕАД, което обстоятелство е вписано в ТРРЮЛНЦ на 29.08.2022 г.

Видно от справка в ТРРЮЛНЦ, „***“ е еднолично акционерно дружество с едноличен собственик на капитала „Български енергиен холдинг“ ЕАД, ЕИК: ***. Органи на управление на дружеството са едноличният собственик на капитала и Съвета на директорите. Съветът на директорите възлага на изпълнителния директор да управлява и представлява дружеството, а неизпълнителните членове на Съвета контролират дейността му. Изпълнителният директор представлява дружеството и има право     да извършва всички действия и сделки, свързани с неговата дейност. Той решава всички въпроси, които не са от изключителната компетентност на едноличния собственик на капитала и на Съвета на директорите. 
От извършена справка в ТРРЮЛНЦ по партидата на Наско *** Михов се установи, че същият е вписан на 12.02.2020 г. като член на Управителния съвет на Сдружение „***“, ЕИК: *** (Палатата). Целта на сдружението е Палатата да оказва всестранно съдействие за утвърждаване и разширяване на търговско-икономическото и научно-техническото сътрудничество между стопанските организации на Република България и Руската Федерация. Палатата подпомага, насърчава, представлява и защитава стопанските интереси на членовете си и отстоявайки ги способства за подобряването на условията за стопанска дейност между Република България и Руската федерация, като и за повишаване ефективността на външнотърговския обмен между двете държави. Сдружението извършва разрешена от законите допълнителна стопанска дейност свързана с предмета на основната дейност, като реализираните приходи от дейността се използват за постигането на определените в устава цели. 
Не се установи Михов да участва в търговски дружества под каквато и да е форма.

От извършена справка в ТРРЮЛНЦ по партидата на Александър *** Николов се установи, че същият е представител и член на Управителния съвет на Сдружение „***“ – в ликвидация, ЕИК: ***. Като цел на сдружението е посочено подпомагане на правителството на Република България и други официални органи при вземане на решения за изпълнение на директивите, касаещи страната, спуснати от Конференцията на ООН по изменение на климата, проведена в Париж през 2015 година. За постигане на целта то осъществява дейности, свързани с изучаване, популяризиране и реализиране на добрите практики на световния и националния опит в областите свързани с опазването на околната среда и в частност въздействието на конвенционалната, ядрената и възобновяемата енергетика. Сдружението извършва разрешена от законите допълнителна стопанска дейност свързана с предмета на основната дейност, като реализираните приходи от дейността се използват за постигането на определените в устава цели. 
На 28.11.2022 г. Александър Николов е вписан като член на Управителния съвет на новоучреденото Сдружение „***“, ЕИК ***.
Не се установи Николов да участва в търговски дружества под каквато и да е форма.

От справка в ТРРЮЛНЦ по партидите на посочените в сигнала търговски дружества, се установи:
 „***“ ООД е правоприемник на образуваното през 1988 година по по реда на Указ 535 Стопанско предприятие „***“, регистрирано в Българската търговско-промишлена палата, със седалище и адрес на управление в град К., площадка АЕЦ. Дружеството е създадено с решение на Правителството на Република България със съдружници известни компании, работещи в областта на енергетиката. Същото е вписано в ТРРЮЛНЦ като дружество с ограничена отговорност на 26.08.2010 г. Капиталът на дружеството е в общ размер на 14 100 лева, разпределени в 141 дяла, всеки с номинална стойност от 100 лева. Мажоритарен собственик със 71 дяла от капитала на дружеството (равняващи се на 7 100 лева) е „***“ ЕАД. Предметът на дейност на дружеството включва: Обслужване на средства за автоматизация, програмно-технически комплекси, автоматизирани технически комплекси и приборна техника за атомната енергетика и други отрасли, ползващи подобни средства, доставка и търговия с технически средства и софтуерни продукти, обучение и преподготовка на специалисти за обслужване и експлоатация на хардуер и софтуер, свързан с безопасността на ядрената енергетика, производствена и външно-търговска дейност и всички останали, незабранени от законите търговски дейности. Съдружници в дружеството са още: „***“, „***“, „***“ АД – чуждестранни юридически лица и „***“ АД, България. Управител на дружеството от 05.08.2020 г. е Й.П.Й.
	„***“ ЕООД е вписано в ТРРЮЛНЦ на 02.05.2020 г. със седалище и адрес на управление в град София, жк „Овча купел“ и вписан капитал от 10 000 лева. Едноличен собственик на капитала и управител на дружеството е М.Н.П. Предметът на дейност на дружеството включва: Консултации, анализ, проектиране, разработка, внедряване, поддържане и управление на проекти и решения в сферата на информационните, комуникационните, софтуерни и хардуерни технологии, аутсорсинг на бизнес процеси и други услуги в сферата на информационните, комуникационните и софтуерни технологии; търговия с компютърно и комуникационно оборудване, компоненти и програмни продукти, инсталиране на телекомуникационно оборудване и пускане в експлоатация, радио-планиране и оптимизация, опериране и поддръжка на мрежова инфраструктура, интелигентни транспортни системи, системи за ранно оповестяване, информационни технологии, интеграционни системи за умни градове, изграждане и извършване на услуги в областта на информационните системи за сигурност, консултации, сигурност на критична инфраструктура, интегрирани системи за гранична охрана, центрове за данни, интелигентни сградни решения, изграждане и поддържане на съобщителни и телекомуникационни мрежи и др.
В сигнала не се съдържат конкретни твърдения за нарушения, а се изразяват само съмнения относно дейността и на други дружества, а именно:
„***“ ЕООД е вписано в ТРРЮЛНЦ на 05.07.2019 г. със седалище и адрес на управление в град Враца и капитал от 5 000 лева. Едноличен собственик на капитала на дружеството е М.А.А., а негов управител П.Р.И. Дружеството се занимава с консултации, анализ, проектиране, разработка, внедряване, поддържане и управление на проекти и решения в сферата на информационните, комуникационните, софтуерни и хардуерни технологии, аутсорсинг на бизнес процеси и други услуги в сферата на информационните, комуникационните и софтуерни технологии, администриране на входящи и изходящи повиквания с цел предоставяне на информация за продукти или услуги на клиенти, установяване на връзка и координация между клиенти и ползватели на техните услуги, популяризиране на нови и поддръжка на съществуващи продукти и услуги; извършване на консултантска, маркетинг или онлайн дейност и др.
„***“ ЕООД е вписано в ТРРЮЛНЦ на 19.12.2019 г. със седалище в град София, жк „Младост 1А“ и с капитал от 5000 лева. Едноличен собстевник и управител на дружеството е С.И.Д. Дружеството осъществява консултации, анализ, проектиране, разработка, внедряване, поддържане и управление на проекти и решения в сферата на информационните, комуникационните, софтуерни и хардуерни технологии, аутсорсинг на бизнес процеси и други услуги в сферата на информационните, комуникационните и софтуерни технологии; търговия с компютърно и комуникационно оборудване, компоненти и програмни продукти, инсталиране на телекомуникационно оборудване и пускане в експлоатация, радио-планиране и оптимизация, опериране и поддръжка на мрежова инфраструктура, интелигентни транспортни системи, информационни технологии и др. 
„***“ ООД е вписано в ТРРЮЛНЦ на 18.07.2011 г. със седалище и адрес на управление в гр. София, жк „Люлин“ и с капитал от 340 000 лева. Съдружници в дружеството са „***“ ЕООД и „***“, чуждестранно юридическо лице. Управител на дружеството е Е. Ю., който е и едноличен собственик и управител на съдружника „***“ ЕООД. Дружеството е с основен предмет на дейност производство на оборудване за контрол на производствените процеси, в т.ч. продажба и сервизно обслужване на оборудване за енергетиката, проектиране, изграждане, строителство, внедряване, експлоатация, обслужване и ремонти на технически съоръжения, търговия на едро и дребно с части за технически съоръжения; инженерингови дейности и др.
 „***“ АД е създадено през 2001 г. Дружеството е вписано в ТРРЮЛНЦ на 05.03.2008 г. като еднолично акционерно дружество с едноличен собственик на капитала „***“ ЕООД. Впоследствие същото е сменяло собственика си няколкократно и през 2015 г. е преобразувано в акционерно дружество с поименни, безналични акции. Дружеството е с едностепенна система на управление и се управлява от Управителен съвет в състав: Н.К.П. – същият и изпълнителен директор на дружеството, С.И.С. и К.Й.Б. Предметът на дейност на дружеството включва извършване на текуща техническа поддръжка, текущи и основни ремонти на производствените съоръжения, строителна, монтажна и ремонтна дейност, инженеринг, комплексно изграждане на обекти, производство и търговия с машини, възли и детайли за машини, производство на нестандартно оборудване и агрегати, инструментална екипировка и резервни части, инвестиционна дейност и др.
От направени справки в НБД „Население“ за Наско *** Михов и Александър *** Николов, не се установи същите да се намират в родствени отношения по права линия – без ограничение, по съребрена линия – до четвърта степен или по сватовство – до втора степен, с което и да е от лицата, посочени по-горе като еднолични собственици на капитала, съдружници или членове на управителни органи на посочените дружества:  Й. П.Й., М.Н.П., М.А.А., П.Р.И., С.И.Д., Е.Ю., Н.К.П., С.И.С. и К.Й.Б. Не се установи и същите да са били еднолични собственици, съдружници, акционери и/ или членове на управителен или контролен орган на посочените по-горе дружества: „***“ ООД, ,***“ ЕООД, „***“ ЕООД, „***“ ЕООД, „***“ ООД, „***“ АД.
С писмо с вх.№ ЦУ01-1973#3/11.03.2022 г. на КПКОНПИ от изпълнителния директор на АЕЦ „К.“ са представени 22 договора, сключени в периода 2019-2021 г. между АЕЦ, като възложител и дъщерното му дружество „***“ ООД, като изпълнител, подредени в хронологичен ред, както следва: 
-Договор №190000066/15.04.2019 г. с предмет: „*****“ на стойност 14 061,40 лева (основание чл.194 от ЗОП, извън приложното поле на ЗОП); 
-Договор №190000067/18.04.2019 г. с предмет: „*****“ на стойност 153 500 лева (основание чл.183 от ЗОП, извън приложното поле на ЗОП);
-Договор №398000007/08.05.2019 г. с предмет: „*****– „***“ ЕАД“ на стойност 388 505, 90 лева (основание чл.15, ал.1, т.5, б.“б“ от ЗОП, извън приложното поле на ЗОП);
-Договор №195000001/27.05.2019 г. с предмет: „*****“ на стойност 38 095,46 лева (основание чл.194 от ЗОП); 
-Договор №590000001/30.07.2019 г. с предмет: „*****“ на стойност 68440,50 лева (основание чл.183 от ЗОП);
-Договор №490000011/04.09.2019 г. с предмет: „*****“ на стойност 31 254, 75 лева (основание чл.20, ал.4, т.1 от ЗОП, извън приложното поле на ЗОП);
-Договор №192000139/12.09.2019 г. с предмет: „*****“ на стойност 43 300 лева (основание чл.194 от ЗОП);
-Договор №496000017/11.12.2019 г. с предмет: „*****“ на стойност 37 562,65 лева (основание чл.194 от ЗОП); 
-Договор №192000151/11.12.2019 г. с предмет: „*****“ на стойност 33 825 лева (основание чл.183 от ЗОП); 
-Договор №397000001/15.01.2020 г. с предмет: „*****“ на стойност 115 278,50 лева (основание чл.183 от ЗОП);
-Договор №508000002/01.02.2020 г. с предмет: „*****“ с месечна абонаментна такса за изпълнение в размер на 151 300 лева (основание чл.15, ал.1, т.5, б.“а“ от ЗОП);
-Договор №406000008/12.03.2020 г. с предмет: „*****“ на стойност 399 574,95 лева (основание чл.20, ал.1, т.4, б.“г“ от ЗОП);
-Договор №102000051/16.03.2020 г. с предмет: „*****“ на стойност 486 500 лева (основание чл.15, ал.1, т.5, б.“б“ от ЗОП);
-Договор №406000009/01.04.2020 г. с предмет: „*****“ на стойност 253 940,27 лева (основание чл.20, ал.6 във връзка с чл.20, ал.1, т.4, б.“б“ от ЗОП);
-Договор №406000010/01.04.2020 г. с предмет: „*****“ на стойност 69 999,56 лева (основание чл.20, ал.1, т.4, б.“е“ от ЗОП);
-Договор №406000014/15.05.2020 г. с предмет: „*****“ на стойност 99 999,96 лева (основание чл.20, ал.1, т.4, б.“г“ от ЗОП);
-Договор №208000030/02.11.2020 г. с предмет: „*****“ с месечна абонаментна такса за изпълнение в размер на 338 160 лева (основание чл.15, ал.1, т.5, б.“а“ от ЗОП) и срок на договора 36 месеца;
-Договор №300000002/21.12.2020 г. с предмет: „*****“ на стойност 729 950 лева (основание чл.20, ал.1, т.4, б.“а“ от ЗОП);
-Договор №816000017/09.02.2021 г. с предмет: „*****“ с месечна абонаментна такса за изпълнение в размер на 10 135,36 лева (основание чл.20, ал.6 във връзка с чл.20, ал.1, т.4, б.“д“ от ЗОП);
-Договор №813000119/15.09.2021 г. с предмет: „*****“, с единични цени за измерване на отделен параметър на работната среда (основание чл.20, ал.4, т.3 от ЗОП);
-Договор №318000009/23.12.2021 г. с предмет: „*****“ на стойност 84 900 лева (основание чл.183 от ЗОП);
-Договор №406000017/09.02.2022 г. с предмет: „*****“ на стойност 125 033,68 лева (основание чл.20, ал.1, т.4, б.“г“ от ЗОП);
По преписката са представени и сключени от „***“ ЕАД, като възложител, с „***“ ЕООД, като изпълнител, договори в периода 2019 – 2021 г., по реда на сключването им, както следва:
-Договор №890000109/31.08.2019 г. с предмет: „*****“ на стойност 29 950 лева;
-Договор №196000022/18.12.2019 г. с предмет: „*****“ на стойност 11 499 лева (основание чл.183 от ЗОП);
-Договор №110000075/11.01.2021 г. с предмет: „*****“ на стойност 45 000 лева (основание чл.194 от ЗОП);
-Договор №110000109/10.06.2021 г. с предмет: „*****“ на стойност 37 420 лева (основание чл.194 от ЗОП);
-Договор №118000019/21.06.2021 г. с предмет: „*****“ на стойност 1 927 425  лева (основание чл.112 от ЗОП);
Освен посочените 5 договора, по преписката са представени и търговски поръчки, направени от „***“ ЕАД към „***“ ЕООД, на основание т.3.2.3 от Инструкция по качество, както следва:
-С писмо, изх. №08813/04.02.2020 г. е възложена поръчка във връзка с участие на „***“ ЕООД в обществена поръчка № 42926 на АЕЦ и предложена оферта вх.№Ф-558/28.01.2020 г., относно: доставка и монтаж на мултимедийна система за осъществяване на електронно възлагане на обществени поръчки чрез използване на Централизирана автоматизирана информационна система „Електронни обществени поръчки“ (ЦАИС ЕОП), с приета офертна цена 12 350 лева;
-С писмо, изх. №09028/23.06.2020 г. е възложина поръчка във връзка с обявен конкурс № 43808 на АЕЦ и представена от „***“ ЕООД оферта изх.№0010186/17.06.2020 г., относно: Доставка на монитори, с приета офертна цена 9 877 лева;
-С писмо, изх. №09331/26.03.2021 г. е вэзложена поръчка от „***“ ЕАД във връзка с участие на „***“ ЕООД в обществена поръчка по реда на чл.20, ал.4, т.3 ат ЗОП с № 46422 на АЕЦ и предложена оферта с вх.№Ф-1114/01.03.2021 г., относно: Доставка на камери за видеонаблюдение, с приета офертна цена 11 482,37 лева;
-С писмо, изх. №09370/15.04.2021 г. е възложена поръчка във връзка с участие на „***“ ЕООД в обществена поръчка № 46582 на АЕЦ и предложена оферта вх.№Ф-1690/26.03.2021 г., относно:*****, с приета офертна цена 1057,10 лева;
-С писмо, изх. №09384/23.04.2021 г. е възложена поръчка във връзка с участие на „***“ ЕООД в обществена поръчка по реда на чл.20, ал.4, т.3 от ЗОП с № 46422 на АЕЦ и предложена оферта вх.№Ф-1926/07.04.2021 г., относно:*****, с приета офертна цена 29 970,08 лева;
-С писмо, изх. №09390/29.04.2021 г. е възложена поръчка във връзка с участие на „***“ ЕООД в обществена поръчка по реда на чл.20, ал.4, т.3 от ЗОП с № 46670 на АЕЦ и представена оферта вх.№Ф-2318/26.04.2021 г., относно:*****, с приета офертна цена 28 200 лева;
-С писмо, изх. №09415/28.05.2021 г. е възложена поръчка във връзка с участие на „***“ ЕООД в обществена поръчка по реда на чл.20, ал.4, т.3 от ЗОП с № 46787 на АЕЦ и предложена оферта вх.№Ф-2748/25.05.2021 г., относно: *****, с приета офертна цена 12 900 лева;
-С писмо, изх. №09419/01.06.2021 г. е възложена поръчка във връзка с участие на „***“ ЕООД в обществена поръчка по реда на чл.20, ал.4, т.3 от ЗОП с № 46839 на АЕЦ и предложена оферта вх.№Ф-2709/21.05.2021 г., относно:*****, с приета офертна цена 4 593 лева;
- С писмо, изх. №09442/15.06.2021 г. е възложена поръчка във връзка с участие на „***“ ЕООД в обществена поръчка по реда на чл.20, ал.4, т.3 от ЗОП с № 46580 на АЕЦ и представена оферта с вх.№Ф-3110/10.06.2021 г., относно:*****, с приета офертна цена 15 003,89 лева;
- С писмо, изх. №09611/22.11.2021 г. е възложена поръчка във връзка с участие на „***“ ЕООД в обществена поръчка по реда на чл.20, ал.4, т.3 от ЗОП с № 47908 на АЕЦ и представена оферта вх.№Ф-5789/22.10.2021 г., относно:*****, с приета офертна цена 25 404,90 лева.

Въз основа на така изяснената фактическа обстановка, Комисията установи следното от правна страна:

За да е осъществен конфликт на интереси по смисъла на чл. 52 от ЗПКОНПИ, трябва да са налице три кумулативни предпоставки: лице, заемащо висша публична длъжност, наличие на негов или на свързани с него лица частен интерес, който може да повлияе върху обективното и безпристрастно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързани с него лица, включително всяко поето задължение, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по-ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
„***“ е еднолично акционерно дружество с едноличен собственик на капитала „Български енергиен холдинг“ ЕАД, ЕИК: ***. Органи на управление на дружеството са едноличният собственик на капитала и Съвета на директорите.
Съветът на директорите  (Съвет/ът) на „***“ ЕАД е постоянно действащ колективен орган за управление и представителство на дружеството. На първото си заседание Съветът избира измежду членовете си председател и един или двама изпълнителни членове (изпълнителни директори), на които възлага представителни функции от името на дружеството, изпълнението на решенията на Съвета и осъществяването на функциите по оперативното управление на дружеството. Членовете на Съвета на директорите имат еднакви права и задължения, независимо от вътрешното разпределение на функциите помежду им, както и от допълнително предоставените управителни и представителни права и задължения на изпълнителния директор. Съветът на директорите организира, ръководи и контролира цялата дейност на дружеството, в това число взема решения за стартиране и провеждане на процедури за възлагане на обществени поръчки с прогнозна стойност над прага, определен в Устава на „***“ ЕАД, съответно ги съгласува с едноличния собственик на капитала, когато това се изисква от Устава. В съответствие с решенията на Съвета на директорите, изпълнителният директор организира изпълнението и контролира цялата дейност на дружеството. Назначава членове на консултативни колективни органи за управление, експертни и други помощни съвети. Изпълнителният директор изпълнява специфичните правомощия на възложител по смисъла на ЗОП.
Наско *** Михов, в качеството си на член на Съвета на директорите и изпълнителен директор на „***“ ЕАД и Александър *** Николов, в качеството си на член на Съвета на директорите и заместник-изпълнителен директор на „***“ ЕАД са лица, заемащи висша публична длъжност по смисъла на чл. 6, ал. 1, т. 40 от ЗПКОНПИ. С оглед горното КПКОНПИ е компетентна да разгледа подадения срещу двамата сигнал.
При наличието на този първи елемент от състава на конфликта на интереси, определящо за съществуването на такъв в конкретния случай е упражняването на правомощия по служба от страна на лицето, заемащо висша публична длъжност и частен интерес - личен или на свързано с него лице по смисъла на §1, т.15 от ДР на ЗПКОНПИ, предопределен от възможността за реализиране на материална или нематериална облага, както и възможност този интерес да повлияе върху безпристрастното и обективно изпълнение на правомощията му по служба.
От събраните в хода на производството доказателства не се установи родство между Наско *** Михов, от една страна и всяко от лицата-еднолични собственици, съдружници или членове в управителни и контролни органи на дружествата, обсъдени в настоящото производство, с които „***“ ЕАД има или се твърди, че има сключени договори  - Й.П.Й., М.Н.П., М.А.А., П.Р.И., С.И.Д. и Е.Ю., Н.К.П., С.И.С. и К.Й.Б. Не се установи родство в посочените степени и между Александър *** Николов и същите лица. Липсата на родство между Наско Михов и Александър Николов, с което и да е от посочените лицата, обуславя липсата на свързаност помежду им, по смисъла на §1, т.15, б. „а“ от ДР на ЗПКОНПИ, от една страна.
 От друга страна, не се установи Наско Михов и Александър Николов да са имали или да имат съучастие, с което и да е от посочените по-горе лица в търговски дружества или в сдружения с нестопанска цел, нито да са били еднолични собственици, съдружници, акционери или членове на органи на управление или контрол на „***“ ООД, ,***“ ЕООД, „***“ ЕООД, „***“ ЕООД, „***“ ООД, „***“ АД, което изключва наличието и на икономически зависимости между тези лица и Михов и Николов, а оттук и на свързаност помежду им по смисъла на §1, т.15, б. „б“ от ДР на ЗПКОНПИ.
Твърденията, съдържащи се в сигнала, касаят основно сключени договори между „***“ ЕАД и „***“ АД. Тук следва да се подчертае, че двете дружества са свързани, доколкото първото е мажоритарен собственик на второто, което в голяма степен предопределя и взаимоотношенията между тях. Така, част от сключените помежду им договори (Договор №398000007/08.05.2019 г., Договор №508000002/01.02.2020 г., Договор №102000051/16.03.2020 г., Договор №208000030/02.11.2020 г.),   са сключени на основание чл.15, ал.1, т. 5. от Закона за обществените поръчки (ЗОП), а именно: поръчки на свързано предприятие: а) за услуги - при условие че най-малко 80 на сто от средния общ оборот на свързаното предприятие за предходните 3 години е реализиран от предоставяне на услуги на възложителя или на други предприятия, с които то е свързано, като се отчетат всички идентични или сходни услуги, предоставени от това предприятие; б) за доставки - при условие че най-малко 80 на сто от средния общ оборот на свързаното предприятие за предходните 3 години е реализиран от предоставянето на доставки на възложителя или на други предприятия, с които то е свързано, като се отчетат всички идентични или сходни доставки, предоставени от това предприятие; в) за строителство - при условие че най-малко 80 на сто от средния общ оборот на свързаното предприятие за предходните 3 години е реализиран от предоставянето на строителство на възложителя или на други предприятия, с които то е свързано, като се отчете цялото предоставено от това предприятие строителство. 
Друга част от договорите (Договор №490000011/04.09.2019 г., Договор №813000119/15.09.2021 г.) са сключени на основание чл.20, ал.4 от ЗОП, според която възложителите могат да възлагат директно обществени поръчки с прогнозна стойност, по-малка от: 1. 50 000 лв. – при строителство; 2. 70 000 лв. - при услуги по приложение № 2;
3. 30 000 лв. - при доставки и услуги извън тези по т. 2. 
Предвид стратегическото значение на „***“ като част от националната сигурност на страната, трета част от договорите (Договор № 406000008/12.03.2020 г., Договор № 406000009/01.04.2020 г., Договор № 406000010/01.04.2020 г., Договор № 406000014/15.05.2020 г., Договор № 300000002/21.12.2020 г., Договор № 816000017/09.02.2021 г., Договор № 406000017/09.02.2022 г.) са сключени на основание чл.20, ал.1, т.4 от ЗОП, според която публични и секторни възложители възлагат поръчки в областите отбрана и сигурност с прогнозна стойност, по-голяма или равна на:
а) 837 000 лв. - за доставки на военно оборудване, включително на части, компоненти и/или монтажни елементи за него, включително оборудване, включено в списъка на продуктите, свързани с отбраната, приет на основание чл. 2, ал. 1 от Закона за експортния контрол на продукти, свързани с отбраната, и на изделия и технологии с двойна употреба;
б) 837 000 лв. - за доставки на чувствително оборудване, включително на части, компоненти и/или монтажни елементи за него;
в) 837 000 лв. - за услуги, пряко свързани с оборудването по букви "а" и "б" за всеки и всички елементи от неговия жизнен цикъл;
г) 10 000 000 лв. - за строителство, пряко свързано с оборудването по букви "а" и "б" за всеки и всички елементи от неговия жизнен цикъл;
д) 837 000 лв. - за услуги за специфични военни цели или за чувствителни услуги;
е) 10 000 000 лв. - за строителство за специфични военни цели или за чувствително строителство.
	Видно от представените по преписката договори между „***“ ЕАД и „***“ ООД, както и между„***“ ЕАД  и „***“ ЕООД, същите са сключени при съблюдаване разпоредбите на ЗОП и съгласно вътрешните правила на „***“ ЕАД, в частност „Инструкция по качество. Сключване и управление на договори в „***“ ЕАД“. Част от договорите са подписани за „***“ ЕАД“ от изпълнителния директор Наско Михов, а друга - от упълномощния от него член на Съвета на директорите и заместник-изпълнителен директор Александър Николов. От представени по преписката доказателства и от справка на електронната страница на Комисия по защита на конкуренцията е видно, че част от договорите са оспорени по реда на ЗОП и са предмет на проверка и от други институции.  
	От събраните по преписката доказателства не се установи Наско Михов и Александър Николов, като изпълнителен и заместник-изпълнителен директор на „***“ ЕАД и лица, заемащи висша публична длъжност, при сключване на договори от името на дружеството да са упражнили правомощия в свой частен интерес, нито в частен интерес на свързани с тях лица по смисъла на §1, т.15 от ДР на ЗПКОНПИ. 
В конкретния случай, за конфликта на интереси е от значение липсата на свързаност по смисъла на §1, т.15 от ДР на ЗПКОНПИ между Наско Михов и Александър Николов и дружествата-изпълнители по сключените договори - „***“ ООД и „***“ ЕООД, респективно с техните собственици и членове на органи на управление и контрол, което обуславя и липсата на частен интерес – една от трите комулативни предпоставка за конфликт на интереси. Липсата на частен интерес обуславя и невъзможността за проявление на конфликта на интереси. 
	
Аналогично, липсата на свързаност между Наско Михов и Александър Николов и дружествата „***“ ЕООД, „***“ ЕООД, „***“ ООД, „***“ АД и техните собственици и управители/ членове на управителни или контролни органи, води до липсата на частен интерес във връзка с упражнени от Михов и Николов правомощия при сключване на договори със същите, което обуславя и липсата на конфликт на интереси.
По отношение на твърденията в сигнала за превъзлагане на част от дейностите, възложени от „***“ ЕАД по договори с „***“ ООД, а от него на „***“ ЕООД, то същите не касаят нарушение по Глава Осма, Раздел II от ЗПКОНПИ, а на други нормативни разпоредби. Същото важи и по отношение на твърденията, че Наско Михов и Александър Николов са оказвали натиск и принуда върху служители на АЕЦ „К.“, като неправомерно са им разпореждали да подправят документи, да извършват незаконосъобразно плащане по договор, без плащането да е било окомплектовано с всички необходими документи, както и че същите са били заставяни да изготвят документ- протокол от Специализиран технически съвет № УИН.ПТС.123/ 20.12.2019 г., месеци след датата, която стои на документа - същите не касаят нарушение по Глава Осма, Раздел II от ЗПКОНПИ, а сочат на деяния, които се преследват по други закони, поради което същите не са предмет на обсъждане в настощото производство.  

Предвид изложеното, на основание чл. 74, ал. 1 и ал. 2 от ЗПКОНПИ, Комисията за противодействие на корупцията и за отнемане на незаконно придобитото имущество,

РЕШИ: 

НЕ УСТАНОВЯВА конфликт на интереси по отношение на Наско *** Михов с ЕГН *****, член на Съвета на директорите и изпълнителен директор на „***“ ЕАД, и в това му качество лице, заемащо висша публична длъжност, по чл. 6, ал. 1, т. 40 от ЗПКОНПИ, във връзка със сключени в периода 2019 – 2021 г. договори и възложени търговски поръчки с дружествата „***“ ООД, ,***“ ЕООД, „***“ ЕООД, „***“ ЕООД, „***“ ООД, „***“ АД, поради липса на негов или на свързани с него лица частен интерес.

НЕ УСТАНОВЯВА конфликт на интереси по отношение на Александър *** Николов с ЕГН *****, член на Съвета на директорите и заместник-изпълнителен директор на „***“ ЕАД, и в това му качество лице, заемащо висша публична длъжност, по чл. 6, ал. 1, т. 40 от ЗПКОНПИ, във връзка със сключени в периода 2019 – 2021 г. договори и възложени търговски поръчки с дружествата „***“ ООД, ,***“ ЕООД, „***“ ЕООД, „***“ ЕООД, „***“ ООД, „***“ АД, поради липса на негов или на свързани с него лица частен интерес.

Препис от решението да се изпрати на Окръжна прокуратура В., с оглед преценка за реализиране на правомощията по чл. 76, ал. 2 от ЗПКОНПИ.
На осннование чл.75, т.1 от ЗПКОНПИ решението да се съобщи на Наско *** Михов и Александър *** Николов. 



КОМИСИЯ:
                             ЗАМЕСТНИК - ПРЕДСЕДАТЕЛ:……/п/……….../АНТОН СЛАВЧЕВ/

                             ЧЛЕН:…………………/п/………………….../АНТОАНЕТА ЦОНКОВА/

      ЧЛЕН:…………………/п/…………....…………..../ПЛАМЕН ЙОЦОВ/

